CELEX: 32022D0499
Language: hr
Date: 2022-03-23 00:00:00
Title: Provedbena odluka Komisije (EU) 2022/499 оd 23. ožujka 2022. o odobravanju izmjena nacionalnih planova Cipra i Slovenije za provedbu sustavâ potvrđivanja u skladu s Uredbom Vijeća (EZ) br. 1224/2009 (priopćeno pod brojem dokumenta C(2022) 1844) (Vjerodostojan je samo tekst na grčkom i na slovenskom jeziku)

29.3.2022   
               
               
                  HR
               
               
                  Službeni list Europske unije
               
               
                  L 101/43
               
            
         PROVEDBENA ODLUKA KOMISIJE (EU) 2022/499
         оd 23. ožujka 2022.
         o odobravanju izmjena nacionalnih planova Cipra i Slovenije za provedbu sustavâ potvrđivanja u skladu s Uredbom Vijeća (EZ) br. 1224/2009
         
            
               (priopćeno pod brojem dokumenta C(2022) 1844)
            
         
         (Vjerodostojan je samo tekst na grčkom i na slovenskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezin članak 109. stavak 8.,
         uzimajući u obzir podnošenje izmjena nacionalnih planova provedbe sustavâ potvrđivanja Cipra i Slovenije,
         budući da:
         
                     (1)
                  
                  
                     U skladu s člankom 109. stavkom 8. Uredbe (EZ) br. 1224/2009 države članice trebaju uspostaviti nacionalne planove provedbe sustava potvrđivanja podataka evidentiranih u skladu s tom uredbom, kojima se državama članicama omogućuje da na temelju upravljanja rizicima odrede redoslijed prednosti kod potvrđivanja podataka i unakrsnih provjera te kod daljnjih mjera u slučaju nepodudarnosti. Izmjene tih planova trebaju se podnijeti Komisiji na odobrenje.
                  
               
                     (2)
                  
                  
                     Slovenija je 23. lipnja 2021. Komisiji na odobrenje podnijela izmjene svojeg postojećeg nacionalnog plana, koji je odobren Provedbenom odlukom Komisije 2013/82/EU (2). Te su izmjene u skladu sa zahtjevima iz članka 109. Uredbe (EZ) br. 1224/2009 i iz članaka od 143. do 145. Provedbene uredbe Komisije (EU) br. 404/2011 (3). Stoga bi ih trebalo odobriti.
                  
               
                     (3)
                  
                  
                     Cipar je 3. rujna 2021. Komisiji na odobrenje podnio izmjene svojeg postojećeg nacionalnog plana, koji je odobren Provedbenom odlukom 2013/82/EU. Te su izmjene u skladu sa zahtjevima iz članka 109. Uredbe (EZ) br. 1224/2009 i iz članaka od 143. do 145. Provedbene uredbe (EU) br. 404/2011. Stoga bi ih trebalo odobriti.
                  
               
                     (4)
                  
                  
                     Ova Odluka smatra se odlukom o odobrenju u smislu članka 109. stavka 8. Uredbe (EZ) br. 1224/2009.
                  
               
                     (5)
                  
                  
                     Komisija će pratiti primjenu nacionalnih planova u pogledu njihova učinkovita djelovanja. Ako iz rezultata provjera, inspekcijskih pregleda i revizija koje je Komisija provela u okviru glave X. Uredbe (EZ) br. 1224/2009 bude vidljivo da se planovima ne može osigurati da su podaci dostavljeni Komisiji u skladu s člankom 33. Uredbe (EZ) br. 1224/2009 potpuni, točni i dostavljeni u primjenjivim rokovima, Komisija može od država članica zatražiti da na odgovarajući način izmijene plan.
                  
               DONIJELA JE OVU ODLUKU:
         
            Članak 1.
            Odobravaju se izmjene nacionalnog plana provedbe sustava potvrđivanja koje je 3. rujna 2021. podnio Cipar u skladu s člankom 109. stavkom 8. Uredbe (EZ) br. 1224/2009.
         
         
            Članak 2.
            Odobravaju se izmjene nacionalnog plana provedbe sustava potvrđivanja koje je 23. lipnja 2021. podnijela Slovenija u skladu s člankom 109. stavkom 8. Uredbe (EZ) br. 1224/2009.
         
         
            Članak 3.
            Ako na temelju rezultata provjera, inspekcijskih pregleda i revizija provedenih u okviru glave X. Uredbe (EZ) br. 1224/2009 Komisija smatra da se planovima potvrđivanja odobrenima u skladu s člancima 1. i 2. ne osigurava djelotvorna provedba obveza utvrđenih u članku 109. Uredbe (EZ) br. 1224/2009 u državama članicama, ona može nakon savjetovanja s predmetnim državama članicama zatražiti izmjenu planova. Države članice dužne su na takav zahtjev izmijeniti svoj plan potvrđivanja.
         
         
            Članak 4.
            Ova je odluka upućena Republici Cipru i Republici Sloveniji.
         
         
            Sastavljeno u Bruxellesu 23. ožujka 2022.
            
               
                  Za Komisiju
               
               Virginijus SINKEVIČIUS
               
                  Član Komisije
               
            
         
         
            (1)  SL L 343, 22.12.2009., str. 1.
         
         
            (2)  Provedbena odluka Komisije 2013/82/EU оd 13. veljače 2013. o Komisijinom odobrenju nacionalnih planova provedbe sustava potvrđivanja u skladu s člankom 109. stavkom 8. Uredbe Vijeća (EZ) br. 1224/2009 (SL L 44, 15.2.2013., str. 18.).
         
            (3)  Provedbena uredba Komisije (EU) br. 404/2011 od 8. travnja 2011. o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike (SL L 112, 30.4.2011., str. 1.).